My Rooi Damara skaap is spesifiek vir hul kleur geselekteer, aangesien menige boere verkies om hul skaap eenvormig te hou, dus is kleur vir hulle belangrik, en is hul altyd bereid om 'n premie vir die Rooi Damara te betaal. My Rooi Damara skaap se kleur is vas geteel, en weinig sal 'n bont lam aankom. Soms gebruik ek Chocolate-kleur ramme om die rooi skaap se pigment te verbeter. Dit gebeur soms dat die rooi Damaras se kleur al ligter word, en word hul in die gesig, pens en bene 'n skimmel rooi kleur wat pigment probleme kan veroorsaak. Die gebruik van die Chocolate kleur bring mee dat die lammers 'n mooi donkerrooi kleur teel, soos die kleur van die Bonsmara of Santa bees.
1. Die Veldmaster in Namibie moet aan 'n keuringstelsel voldoen bv: Verpligte jaarlikse plaaskeurings word gedoen, en gekeurde diere moet 'n geel plaatjie van die genootskap opkry. Tydens veilings keurings kry die dier 'n Groen-kudde, Blou-stoet of Rooi-elite plaatjie op, om aan kopers en telers 'n aanduiding te gee van die kwalitiete vd dier. Bogenoemde plaatjies word slegs deur keurders wat deur die genootskap aangestel is, gedoen.